《次得雨韵》
宋代·叶茵

畎亩思国事，笺王泪成流。
鲜风鼓中夜，冻雨喧西畴。
一饱将如愿，卒岁应莫愁。
料得廊庙心，犹怀沟壑忧。
香灯答帝力，笞笠悬车头。
白首逢三登，酣歌娱春秋。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。